Nuba komputado

Nuba komputado aŭ nubkomputado estas nelokdependa komputado, kie la kunuzataj serviloj provizas rimedojn, programojn, kaj datumojn al komputiloj kaj aliaj aparatoj laŭpete, same kiel la elektra reto. Aŭ pli simple, fora komputado.

Nuba komputado estas natura evoluo de vasta adopto de virtualigo, serv-orientita arkitekturo kaj uzmezura komputado. Detaloj estas kaŝitaj al la konsumantoj, kiuj ne plu bezonas spertojn en, aŭ regon de, la teknologia infrastrukturo "en la nubo" kiu ebligas tion.

Nuba komputado priskribas novan aldonon, konsumon, kaj livemodelon por IT servoj bazitaj sur Interneto, kaj ĝi tipe implicas transinterneta provizo de dinamike etendeblaj kaj ofte virtualigitaj rimedoj.  Tio estas kromprodukto kaj konsekvenco de la alirfacileco al fora komputadaj loĝejoj ebligitaj de Interneto. Tio ofte aspektas kiel teksaĵbazitaj iloj aŭ aplikacioj kiujn uzantoj povas aliri kaj uzi per teksaĵkrozilo kvazaŭ ĝi estus programo instalita en sia propra loka komputilo.Cloud Computing Defined  17 July 2010. Retrieved 26 July 2010.

La National Institute of Standards and Technology (NIST) provizis iom pli objektiva kaj aparta difino ĉi-tie.

La termino "nubo" estas uzata kiel metaforo por Interneto, bazita sur la nuba desegno uzata pasintece, por prezenti la telefonan reton,  kaj poste por reprezenti Interneton en komputilreta diagramoj kiel abstraktaĵo de la subetendiĝa infrastrukturo, kiun ĝi simbolas. Tipaj nubkomputadaj provizantoj ofertas komunajn laŭkonektaj laboraj aplikacioj, kiuj estas alireblaj de alia teksaĵa servo aŭ programo, kia teksaĵkrozilo, dum la programo kaj la datumoj troviĝas en serviloj.

Plej multaj nubkomputadaj infrastrukturoj konsistas el servoj liverataj per komunaj centroj kaj konstruataj en serviloj. Nuboj ofte aperas kiel unuopaj alirpunktoj por komputadaj bezonoj de konsumantoj. Komercaj ofertoj estas kutime atendataj por plenumi servkvalitajn (QoS) postulojn de konsumantoj, kaj tipe inkluzivas servnivelajn interkonsentojn
(SLAs).  
La plej gravaj nubaj servprovizantoj inkluzivas Amazon, Rackspace Cloud, Salesforce, Skytap, Microsoft kaj Google.
Iuj de la pli grandaj IT-firmaoj kiuj aktive partoprenas en nubkomputado estas Huawei,http://www.huawei.com/enterprise Cisco,http://www.cisco.com/en/US/netsol/ns976/index.html Fujitsu, DC Wirenet ,  Dell, Red Hat, Hewlett Packard,  IBM, VMware, Hitachi kaj NetApp.

 Supervido 
 Komparado 

Nuba komputado pruntas karakterizojn de, sed ne devas esti konfuzita kun:

 Aŭtonoma komputado — "komputadsistemoj kapablaj pri mem-administrado" 
 Klient-servila modelo – klienta-servila komputado referencas larĝe al iu ajn disa aplikacio kiu distingas inter servprovizantoj (serviloj) kaj servmendantoj (klientoj)
 Krada komputado (grid computing) — "formo de disa komputado kaj paralela komputado, kie 'supera kaj virtuala komputilo' konsistas el grapolo de enretigitaj, malstrikte kuplitaj komputiloj kunakorde agantaj por plenumi tre grandajn taskojn"
 Centra komputilo (Mainframe computer) — potencaj komputiloj uzataj precipe de gra,daj organizoj por kritaj aplikacioj, tipe amasdatumaj prilaboradoj kiaj censado, industriaj kaj prikonsumantaj statistikoj, entreprena rimedplanado, kaj transakcia prilaborado. 
 Uzmezura komputado (Utility computing) — la "pakado de komputadaj rimedoj, kiaj komputado kaj memoro, kiel komputata servo simila al tradicia publika servo, kia elektro";
 Samtavole (Peer-to-peer) – disa arkitekturo sen bezono por centra kunordigo, kun partoprenantoj estantaj samtempe kaj provizantoj kaj konsumantoj de rimedoj (male al tradicia klienta-servila modelo)
 Servorientita komputado (Service-oriented computing) – nuba komputado provizas servojn rilataj al komputado dum, laŭ reciproka maniero, servorientita komputado konsistas el komputadaj teknikoj, kiuj funkcias kiel "programo-kiel-servo". 

 Karakterizoj 
La fundamenta koncepto de Nuba komputado estas ke la komputado estas "en la nubo", t.e. la prilaborado (kaj la rilataj datumoj) ne estas en iu preciza, konata kaj statika loko(j). Tio estas opone al kie la prilaborado okazas en unu aŭ pli da apartaj serviloj, kiuj estas konataj. Ĉiuj aliaj menciitaj konceptoj estas kromaj kaj aldonaj al tiu koncepto.

Ĝenerale, konsumantoj de Nuba komputado ne posedas la fizikan infrastrukturon, ili ŝparas kapitalajn elspezojn per lupreno de uzo de tria-parta provizanto. Ili konsumas rimedojn kiel servon kaj pagas nur por la rimedojn, kiujn ili uzas. Multaj nubkomputadaj ofertoj uzas la modelon de uzmezura komputado, kiu similas al la maniero tradiciaj publikaj servoj, kiaj elektro, estas konsumataj, sed aliaj fakturas laŭ abono.

Kune uzi "pereiemajn kaj nemateriajn" komputadrimedo inter multaj uzantoj povas plibonigi la uzprocenton, ĉar la serviloj ne estas nenecese tenataj senlaboraj, kio ebligas forte redukti la kostojn kaj samtempe kreskigi la rapidon de aplikacia produktado. Flanka efiko de tiu metodo estas ke la tuta komputiluzo forte kreskas, ĉar la konsumantoj ne bezonas antaŭvidi ŝarĝpintajn limojn.  La nubo fariĝas pli kaj pli asociita al etaj kaj mezaj entreprenoj (EMEj) ĉar en multaj kazoj ili ne kapablas elspezi la sumon necesan por tradicia IT. EMEj tipe disponas pri malpli granda infrastrukturo, malpli da paperlaborado, pli da fleksebleco kaj plieta buĝeto por aĉeti oficejan teknologion. Aldone, EMEj en evolulandoj estas ofte sen la ŝarĝo de instalitaj infrastrukturoj, tiel reduktante la malsimplecon de la instalado de nuba solvo.

 Referencoj 

Kategorio:Komputiko
Kategorio:Centrigita komputado